EL
L 229/32
Επίσημη Εφημερίδα της Ευρωπαϊκής Ένωσης
18.9.2023
Άρθρο 21 Βασικοί παράγοντες της αγοράς Τα κράτη μέλη, σε συνεργασία με την Επιτροπή σύμφωνα με το άρθρο 19 προσδιορίζουν βασικούς παράγοντες της αγοράς κατά μήκος των εφοδιαστικών αλυσίδων των ημιαγωγών που είναι εγκατεστημένοι στην επικράτειά τους, λαμβάνοντας υπόψη τα ακόλουθα στοιχεία: α) τον αριθμό των άλλων επιχειρήσεων της Ένωσης που βασίζονται στην υπηρεσία ή το αγαθό που παρέχεται από παράγοντα της αγοράς· β) το μερίδιο στην ενωσιακή ή παγκόσμια αγορά του βασικού παράγοντα της αγοράς για τις εν λόγω υπηρεσίες ή αγαθά· γ) τη σημασία του παράγοντα της αγοράς για τη διατήρηση επαρκούς επιπέδου προσφοράς μιας υπηρεσίας ή ενός αγαθού στην Ένωση, λαμβανομένης υπόψη της διαθεσιμότητας των εναλλακτικών μέσων για την παροχή της εν λόγω υπηρεσίας ή αγαθού· δ) τον ενδεχόμενο αντίκτυπο της διαταραχής της προσφοράς της υπηρεσίας ή του αγαθού που παρέχει ο παράγοντας της αγοράς στην εφοδιαστική αλυσίδα των ημιαγωγών της Ένωσης και στις εξαρτώμενες αγορές.
ΤΜ ΗΜ Α 2 Π ρο ε ι δ οποι η σε ι σ κ αι ε νερ γο πο ιη σ η το υ σ τα δ ιο υ κρισ η σ
Άρθρο 22 Μέτρα προειδοποίησης και πρόληψης 1.
Σε περίπτωση που μια εθνική αρμόδια αρχή αντιληφθεί την ύπαρξη κινδύνου σοβαρής διαταραχής του εφοδιασμού με ημιαγωγούς ή έχει συγκεκριμένες και αξιόπιστες πληροφορίες για οποιονδήποτε άλλο παράγοντα κινδύνου ή επερχόμενο συμβάν, προειδοποιεί την Επιτροπή χωρίς αδικαιολόγητη καθυστέρηση. 2.
Σε περίπτωση που η Επιτροπή αντιληφθεί την ύπαρξη κινδύνου σοβαρής διαταραχής του εφοδιασμού με ημιαγωγούς ή έχει συγκεκριμένες και αξιόπιστες πληροφορίες για οποιονδήποτε άλλο παράγοντα κινδύνου ή επερχόμενο συμβάν, μεταξύ άλλων βάσει δεικτών έγκαιρης προειδοποίησης, κατόπιν προειδοποίησης σύμφωνα με την παράγραφο 1 ή από διεθνείς εταίρους, προβαίνει χωρίς αδικαιολόγητη καθυστέρηση στις ακόλουθες προληπτικές ενέργειες: α) συγκαλεί έκτακτη συνεδρίαση του ευρωπαϊκού συμβουλίου για τους ημιαγωγούς για τον συντονισμό των ακόλουθων δράσεων: i)
συζήτηση σχετικά με τη σοβαρότητα των διαταραχών στην προμήθεια ημιαγωγών·
ii) συζήτηση για το κατά πόσον η κίνηση της διαδικασίας που αναφέρεται στο άρθρο 23 μπορεί να είναι αναγκαία και αναλογική· iii) συζήτηση για το αν είναι σκόπιμο, αναγκαίο και αναλογικό τα κράτη μέλη να αγοράσουν από κοινού ημιαγωγούς, ενδιάμεσα προϊόντα ή πρώτες ύλες ως προληπτικό μέτρο («κοινή προμήθεια»)· iv) έναρξη διαλόγου με τα ενδιαφερόμενα μέρη της αξιακής αλυσίδας των ημιαγωγών με σκοπό τον προσδιορισμό, την εκπόνηση και ενδεχομένως τον συντονισμό προληπτικών μέτρων· β) εξ ονόματος της Ένωσης, διεξάγει διαβουλεύσεις ή συνεργάζεται„ με σχετικές τρίτες χώρες με σκοπό την αναζήτηση συνεργατικών λύσεων για την αντιμετώπιση των διαταραχών στην εφοδιαστική αλυσίδα, σύμφωνα με τις διεθνείς υποχρεώσεις, πράγμα που μπορεί να περιλαμβάνει, κατά περίπτωση, τον συντονισμό στα σχετικά διεθνή φόρουμ· γ) ζητεί από τις εθνικές αρμόδιες αρχές να αξιολογήσουν την κατάσταση ετοιμότητας των βασικών παραγόντων της αγοράς.